אז'אקסיו

אז'אקסיו (בצרפתית: Ajaccio, בקורסיקאית: Aiacciu) היא עיר הבירה של חבל קורסיקה בצרפת, והעיר הגדולה בו. העיר שוכנת בקורסיקה הדרומית, לשפת הים התיכון, ואוכלוסייתה, על כל פרווריה ושכונותיה, מונה כ-69,500 תושבים. שטחה כ-82.03 קמ"ר, וצפיפות האוכלוסייה בה מוערכת בכ-645 נפש לקמ"ר. העיר ידועה גם כעיר הולדתו של נפוליאון בונפרטה, קיסר צרפת. תיירות אז'אקסיו נחשבת כאחת הערים היפות והמושכות ביותר בקורסיקה ובצרפת בכלל. זאת הודות לעידוד התיירות במקום על ידי ממשלת צרפת, היות שקורסיקה היא אחד החבלים העניים בצרפת. נכון למאה העשרים ואחת, ניתן לטייל לאורך הטיילות וכיכרות החנויות בעיר וליהנות מנוף הים בצד אחד ונוף ההרים בצד השני. תחבורה בעיר נמצאת תחנת הרכבת של SNCF (חברת הרכבות הלאומית של צרפת), המקשרת בין אז'אקסיו לבסטיה, קורטה וקלווי. כמו כן פועל בעיר נמל, המאפשר הגעה וחזרה דרך הים ממרסיי, מטולון ומניס שבצרפת, ומג'נובה שבאיטליה. בצמוד לעיר פועל נמל תעופה, נמל התעופה הבין-לאומי הראשי של קורסיקה, נמל התעופה אז'אקסיו נפוליאון בונפרטה. קישורים חיצוניים אתר האינטרנט הרשמי של אז'אקסיו (בצרפתית ובקורסיקאית) אז'אקסיו, ברשת החברתית פייסבוק אז'אקסיו, ברשת החברתית X (טוויטר) אז'אקסיו, ברשת החברתית אינסטגרם אז'אקסיו, ברשת החברתית טיקטוק אז'אקסיו, סרטונים בערוץ היוטיוב אז'אקסיו, באתר אנציקלופדיה בריטניקה (באנגלית) מדריך תיירות לאז'אקסיו (באנגלית)